stanford-oval/wikipedia huggingface dataset:
Jawad El Yamiq

Jawad El Yamiq vuonna 2019.
Jawad El Yamiq (arab. جواد الياميق‎, Jawād al-Yamīq; s. 29. helmikuuta 1992 Khouribga) on marokkolainen jalkapalloilija, pelipaikaltaan keskuspuolustaja. Hän on pituudeltaan 193-senttimetrinen. Hän edustaa Espanjan Primera Divisiónissa pelaavaa Real Valladolidia. Hän on pelannut Marokon maajoukkueessa tammikuusta 2016 alkaen.
El Yamiq aloitti liigauransa Marokossa, jossa hän edusti Olympique Khouribgaa kesään 2016 saakka ja sen jälkeen 1,5 vuotta Raja Casablancaa. Hän siirtyi tammikuun 2018 lopulla Italiaan Genoan joukkueeseen. Hän pelasi huhti-toukokuussa 2018 Serie A:ssa neljä ottelua. Kauden 2018–2019 El Yamiq pelasi lainasopimuksella Serie B -joukkue Perugiassa; hän pelasi 22 liigaottelua ja teki lokakuussa maalin Padovaa vastaan. Kauden 2019–2020 alkupuoliskolla hän pelasi Genoassa kolme Serie A -ottelua. Tammikuussa 2020 hän siirtyi kauden loppuun kestäneelle lainalle Espanjan Segunda Divisiónissa pelaavaan Real Zaragozaan, jossa hän pelasi 12 liigaottelua ja kaksi nousukarsintaottelua.
El Yamiq siirtyi syyskuussa 2020 Real Valladolidiin. Hän pelasi kaudella 2020–2021 Primera Divisiónissa 19 ottelua, joista 15 ottelua avauskokoonpanossa. Seuraavalla kaudella hän pelasi Segunda Divisiónissa 25 ottelua, joissa hän oli 22 kertaa avauskokoonpanossa, ja teki maalin lokakuussa Eibaria ja maaliskuussa Tenerifea vastaan. Kaudeksi 2022–2023 Real Valladolid nousi takaisin pääsarjaan, jossa El Yamiq on marraskuun loppuun mennessä pelannut kahdeksan ottelua ja niissä viisi kertaa avauskokoonpanossa.
El Yamiq pelasi Marokon A-maajoukkueessa ensimmäiset kolme otteluaan tammikuussa 2016 African Nations Championshipissa. Tammi-helmikuussa 2018 hän pelasi jälleen African Nations Championshipissa neljä ottelua, joissa kaikissa täydet minuutit; turnaus päättyi Marokon mestaruuteen. MM-kilpailuissa 2022 Marokko eteni kaikkien aikojen ensimmäisenä afrikkalaismaana välieriin, ja El Yamiq pelasi joukkueensa seitsemästä ottelusta kuusi. Hän tuli vaihdosta kentälle alkulohko-otteluissa Belgiaa ja Kanadaa sekä neljännesvälieräottelussa Espanjaa vastaan. Puolivälieräottelussa Portugalia vastaan ja välieräottelussa Ranskaa vastaan hän pelasi täydet minuutit, ja myös pronssiottelussa Kroatiaa vastaan hän pelasi avauskokoonpanossa. Hän on jouluun 2022 mennessä pelannut kaikkiaan 25 maaottelua, joista 20 ottelua avauskokoonpanossa, ja tehnyt niissä kaksi maalia: lokakuussa 2019 ystävyysottelussa Libyaa vastaan ja kesäkuussa 2021 ystävyysottelussa Ghanaa vastaan.
Jeffersonin piirikunta (Louisiana)

Jeffersonin piirikunta (engl. Jefferson Parish, ransk. Paroisse de Jefferson) on Yhdysvaltojen Louisianan osavaltiossa sijaitseva piirikunta. Sen väkiluku oli 432 493 vuonna 2019. Piirikunnan hallintokeskus on Gretnan kunta. Piirikunta on perustettu 11. helmikuuta 1825.
Aiheesta muualla

Kuvia tai muita tiedostoja aiheesta Jeffersonin piirikunta (Louisiana) Wikimedia Commonsissa
Iso Valkjärvi (Asikkala)

| Iso Valkjärvi |
| --- | --- |
Valtiot:  Suomi
Maakunnat:  Päijät-Häme
Kunnat:  Asikkala
Koordinaatit:  61°09′47″N, 25°42′22″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Asikkalanselän alue (14.21)
Laskuoja:  oja Päijänteeseen 
Järvinumero:  14.211.1.009
Mittaustietoja
Pinnankorkeus:  114,7 m  
Pituus:  290 m  
Leveys:  200 m  
Rantaviiva:  0,796 km  
Pinta-ala:  2,993 ha  
Saaria:  ei saaria 
 fiIso Valkjärvi 
Iso Valkjärvi  on Päijät-Hämeessä Asikkalassa Kopsuon kylän lähellä sijaitseva järvi.
Maantietoa

Järven pinta-ala on 3,0 hehtaaria, se on 300 metriä pitkä ja 200 metriä leveä. Järvellä ei ole kartan mukaan saaria.  Sen rantaviivan pituus on 800 metriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Asikkalanselän alueella (14.21), jonka Asikkalanselän lähialueeseen (14.211) se kuuluu. Järven vedenpinnan korkeus on 114,7 metriä mpy.
Javrezac

Javrezac
Javrezac on kunta Charenten departementissa Poitou-Charentesin hallintoalueella Ranskassa. Kunnassa oli 688 asukasta vuoden 1999 väestönlaskennassa. Javrezacin pinta-ala on neljä neliökilometriä.
Jesse Virtanen

Jesse Virtanen –nimisiä henkilöitä ovat:
Jesse Virtanen, suomalainen koripalloilija
Jesse Virtanen, suomalainen jääkiekkoilija
Jesse Virtanen, suomalainen kilpapyöräilijä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Jesse Virtanen”, voi hakea sivunnimihaulla, laajalla sivunnimihaulla tai tekstihaulla.
Iso Valkjärvi (Hämeenlinna)

| Iso Valkjärvi |
| --- | --- |
Valtiot:  Suomi
Maakunnat:  Kanta-Häme
Kunnat:  Hämeenlinna
Koordinaatit:  61°11′22″N, 25°06′30″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kukkian reitin valuma-alue (35.78)
Laskujoki:  oja Keskiseen Rautjärveen 
Järvinumero:  35.787.1.020
Mittaustietoja
Pinnankorkeus:  126,3 m  
Rantaviiva:  0,746 km  
Pinta-ala:  3,792 ha  
Saaria:  ei saaria 
 fiIso Valkjärvi 
Iso Valkjärvi  on Kanta-Hämeessä Hämeenlinnassa sijaitseva järvi. Järvi kuuluu Evon retkeilyalueen opetusmetsäalueeseen .
Maantietoa

Järven pinta-ala on 3,8 hehtaaria ja se on 250 metriä pitkä ja 200 metriä leveä. Järvellä ei ole kartan mukaan saaria. Sen rantaviivan pituus on 750 metriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Ekojärven valuma-alueeseen (35.787) se kuuluu. Järven vedenpinnan korkeus on 126,3 metriä mpy.
Iso Varlampi

| Iso Varlampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju
Koordinaatit:  61°16′56″N, 26°58′59″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pyhäveden valuma-alue (14.97)
Laskujoki:  suo-oja 
Järvinumero:  14.978.1.029
Mittaustietoja
Pinnankorkeus:  123,9 m  
Pituus:  220 m  
Leveys:  100 m  
Rantaviiva:  0,485 km  
Pinta-ala:  1,049 ha  
Saaria:  ei saaria 
 fiIso Varlampi 
Iso Varlampi tai Iso Varilampi on Etelä-Savossa Mäntyharjulla  Kinnin lähellä sijaitseva lampi.
Maantietoa

Lampi on 220 metriä pitkä, 100 metriä leveä, ja sen pinta-ala on 1,0 hehtaaria. Lammella ei ole kartan mukaan saaria.  Sen rantaviivan pituus on 500 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Pyhäveden valuma-alueella (14.97), jonka Tainaveden valuma-alueeseen (14.978) se kuuluu. Lammen vedenpinnan korkeus on 123,9 metriä mpy.
Joann Fletcher

Joann Fletcher (s. 30. elokuuta 1966)[lähde? ] on egyptologi ja Yorkin yliopiston vieraileva kunniaprofessori. Fletcher on julkaissut useita egyptologiaa käsitteleviä kirjoja ja tieteellisiä artikkeleita. Fletcher on myös esiintynyt runsaasti televisiossa ja radiossa. Vuonna 2003 hänen johtamansa tutkimusryhmä esitti tunnistaneensa Nefertitin muumion, mikä ei ole saanut täyttä egyptologikunnan hyväksyntää.
Joan Villadelprat

| Joan Villadelprat |
| --- | --- |

Henkilötiedot
Syntynyt: 15. marraskuuta 1955 (ikä 68) Barcelona Espanja
Kansalaisuus:   Espanja
Joan Villadelprat (s. 15. marraskuuta 1955 Barcelona) on espanjalainen EPIC Racing -autourheilutallin (ent. Epsilon Euskadi) tallipäällikkö. Villadelprat on työskennellyt aiemmin Formula 1 -sarjassa muun muassa McLaren, Tyrrell, Ferrari, Benetton ja Prost -talleissa.
Käännös suomeksi
Joana Marchão

Joana Marchão (s. 24. lokakuuta 1996) on portugalilainen jalkapalloilija. Hän on pelipaikaltaan puolustaja. Hän on pelannut Portugalin naisten maajoukkueessa ennen vuoden 2022 EM-kilpailuja 27 maaottelua tekemättä maaleja. Hän pelasi ensimmäisen naisten maaottelunsa kesäkuussa 2017.
Marchão edustaa kotimaassaan Sportingia.
Joana Ramos

| Mitalit | Mitalit | Mitalit |  |
| --- | --- | --- | --- |
|  Joana Ramos |  Joana Ramos |  Joana Ramos |  |
Maa:   Portugali
Naisten judo
| Euroopan kisat  | Euroopan kisat  | Euroopan kisat  |  |
|  Hopeaa | Minsk 2019 | sekajoukkuekilpailu |  |
| EM-kilpailut  | EM-kilpailut  | EM-kilpailut  |  |
|  Hopeaa | Istanbul 2011 | 52 kg |  |
|  Pronssia | Varsova 2017 | 52 kg |  |
Joana Ramos (s. 16. tammikuuta 1982) on portugalilainen judoka.
Ramos sai pronssia alle 23-vuotiaiden EM-kilpailujen 52 kg:n sarjassa Ljubljanassa 2004. Hän sijoittui seitsemänneksi 57 kg:n painoluokassa Lissabonin EM-kilpailuissa 2008 ja samalle sijalle 52-kiloisissa Tokion MM-kilpailuissa 2010. Hän sai EM-hopeaa 52 kg:n painoluokassa Istanbulissa 2011 hävittyään loppuottelussa ranskalaiselle Pénélope Bonnalle. Pariisin MM-kilpailuissa 2011 hän oli samassa sarjassa viides ja Tšeljabinskin EM-kilpailuissa 2012 seitsemäs. Varsovan EM-kilpailuissa 2017 hän saavutti 52-kiloisissa pronssia. Hän saavutti Minskin Euroopan kisoissa 2019 hopeaa sekajoukkuekilpailussa. Saman vuoden Tokion MM-kilpailuissa hän oli 52-kiloisissa viides.
Ramos on saavuttanut maailmancup- ja Continental Open -kilpailuissa yhden voiton, viisi kakkossijaa ja viisi kolmossijaa. Masters-, Grand Slam- ja Grand Prix -kilpailuissa hänellä on kolme turnausvoittoa, kolme kakkossijaa ja kuusi kolmossijaa. Hän on voittanut aikuisten sarjassa kuusi Portugalin-mestaruutta.
Javoříčkon luolat

Javoříčkon luolat
Javoříčkon luolat (tšek. Javoříčské jeskyně) sijaitsevat Tšekin itäosassa Lukán kunnassa olevalla Špraněkin luonnonsuojelualueella. Muodoltaan monimutkainen luolasto on syntynyt devonikaudella Špraněkin kalkkikivikukkulaan, ja se sisältää kaksi suurikokoista luolaa: Detritus luola sekä Jättiläisten luola. Luolastossa on runsaasti perinteisiä tippukiviä, ylhäältä alaspäin kasvavia stalaktiittejä sekä alhaalta ylöspäin kasvavia stalagmiittejä. Näiden lisäksi luolassa esiintyy heliktiittejä, jotka kasvavat painovoiman vastaisesti vaakasuoraan.
Luolan sisäänkäynti
Luola
Aiheesta muualla

Kuvia tai muita tiedostoja aiheesta Javoříčkon luolat Wikimedia Commonsissa
Jake Dennis

| Jake Dennis |
| --- | --- |

Henkilötiedot
Syntynyt: 16. kesäkuuta 1995 (ikä 29) Nuneaton, Englanti
Kansalaisuus:   Britannia
Jake Dennis (s. 16. kesäkuuta 1995 Nuneaton, Warwickshire) on brittiläinen rata-autoilija.
Ura

Hän aloitti uransa karting-sarjoissa. Vuonna 2005 hän voitti South West Cadet -luokan mestaruuden. Vuonna 2008 Dennis voitti Britannian KF3-luokan mestaruuden. Vuonna 2010 hän voitti sekä MSA Super 1 British Junior Championship- että CIK-FIA U18 World Championship -luokkien mestaruudet. Vuonna 2011 Dennis kilpaili uudessa InterSteps Championship -luokassa voittaen sarjan mestaruuden debyyttikaudellaan. Vuonna 2012 hän kilpaili Formula Renault NEC -sarjassa voittaen sarjan mestaruuden. Hän ajoi myös kuusi kilpailua Eurocup Formula Renault -sarjassa saavuttaen yhden palkintosijan. Samana vuonna hän voitti McLaren Autosport BRDC Award -palkinnon hyvistä ajosuorituksistaan. Vuonna 2013 Dennis kilpaili täyden kauden Eurocup Formula Renault -sarjassa sijoittuen sarjan neljänneksi.
Vuonna 2014 Dennis siirtyi Euroopan Formula 3 -sarjaan saavuttaen kauden aikana kolme kolmossijaa sijoittuen sarjan loppupisteissä yhdeksänneksi. Vuonna 2015 Dennis jatkoi Euroopan F3 -sarjassa keräten kauden aikana kuusi voittoa ja kuusi paalupaikkaa sijoittuen sarjan kolmanneksi. Vuonna 2016 Dennis siirtyy GP3-sarjaan Arden International -tallin kuljettajaksi.
GP3-tulokset

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2016 | Arden International | ESPFEA 7 | ESPSPR 4 | AUTFEA Kesk. | AUTSPR Kesk. | GBRFEA 12 | GBRSPR 9 | HUNFEA 3 | HUNSPR 7 | GERFEA 12 | GERSPR 6 | BELFEA 2 | BELSPR 5 | ITAFEA 1 | ITAFEA 4 | MALFEA 6 | MALSPR 1 | ABUFEA 2 | ABUSPR 4 | 149 | 4. |
Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2023 | Red Bull Racing | BHR   | SAU   | AUS   | AZE   | MIA   | MON   | ESP   | CAN   | AUT   | GBR   | HUN   | BEL   | NED   | ITA   | SIN   | JPN   | QAT   | USA   | MXC   | SÃP   | LVG   | ABU TD | – | – |
Aiheesta muualla

Kuvia tai muita tiedostoja aiheesta Jake Dennis Wikimedia Commonsissa
Jake Dennis Driverdb.com-sivustolla. (englanniksi)
Jake Dennis in F3 - Hockenheimring 2014.
James Larkin

James Larkin yhdysvaltalaisessa pidätyskuvassa vuonna 1919.
James Larkin (lempinimi Big Jim; 21. tammikuuta 1876 Liverpool, Englanti – 30. tammikuuta 1947) oli irlantilainen ammattiyhdistysjohtaja ja vallankumouksellinen sosialisti. Hän oli yksi Irlannin työväenpuolueen perustajista vuonna 1912 ja hänet muistetaan varsinkin työtaistelun johtamisesta vuoden 1913 Dublinin suuren työsulun aikana.
Muuta

Larkinille pystytettiin vuonna 1977 patsas Dublinin O’Connell Streetille.
James Larkinin poika James Larkin nuorempi toimi myöhemmin pitkään WUI-ammattiliiton johdossa sekä Työväenpuolueen parlamenttiedustajana.
Aiheesta muualla

Kuvia tai muita tiedostoja aiheesta James Larkin Wikimedia Commonsissa
Oisín Kellyn veistämä Larkinin patsas Dublinissa.
Jack Whitehall: Matkalla isän kanssa

| Jack Whitehall: Matkalla isän kanssa> Jack Whitehall: Travels with My Father |
| --- | --- |

Tyyli:  komediallinen matkailuohjelma
Kehittäjä(t):  Jack Whitehall
Pääosissa:   Jack Whitehall  Michael Whitehall 
Alkuperämaa:  Iso-Britannia
Alkuperäiskieli:  englanti
Verkko:  Netflix
Esitetty:  22. syyskuuta 2017 –  14. syyskuuta 2021
Tuotantokausia:  5
Aiheesta muualla
Virallinen sivusto
IMDb
Jack Whitehall: Matkalla isän kanssa on komediallinen matkailudokumenttisarja, jonka pääosissa ovat koomikko Jack Whitehall ja hänen isänsä Michael Whitehall.Sarjassa parivaljakko matkustaa eri puolille maailmaa kohdaten hullunkurisia tilanteita.
Sarjan ensimmäinen kausi julkaistiin Netflixissä 22. syyskuuta 2017. Ensimmäisellä kaudella Whitehallit matkaavat Kaakkois-Aasiaan viettämään Jackin välivuotta. Sarjan toisella kaudella Michael-isä vie poikansa Itä-Eurooppaan.Kausi julkaistiin 28. syyskuuta 2018. Kolmannella kaudella Jack toivoo isänsä muuttavan kanssaan Yhdysvaltoihin ja hän esittelee sarjassa isälleen Yhdysvaltojen länsirannikkoa. Kolmannen kauden ensi-ilta oli 6. syyskuuta 2019. Neljännellä kaudella Whitehallit ovat matkalla Australiassa.Kausi julkaistiin 22. syyskuuta 2020.Viides ja viimeinen kausi julkaistiin 14. syyskuuta 2021.
Jaksot > Ensimmäisen kauden matkailukohteet

Bangkok, Thaimaa
Phuket, Thaimaa
Siĕm Réab, Kambodža
Hanoi, Vietnam
Jaksot > Toisen kauden matkailukohteet

Saksan Alpit
Budapest, Unkari
Moldova
Kiova, Ukraina
Prypjat, Ukraina
Odessa, Ukraina
Transilvania, Romania
Chișinău, Moldova
Istanbul, Turkki
Jaksot > Kolmannen kauden matkailukohteet

Los Angeles, Kalifornia, Yhdysvallat
Phoenix, Arizona, Yhdysvallat
Las Vegas, Nevada, Yhdysvallat
Jaksot > Neljännen kauden matkailukohteet

Sydney, Australia
Queensland, Australia
Uluru, Australia
Jaksot > Viidennen kauden matkailukohteet

Englanti, Iso-Britannia
Skotlanti, Iso-Britannia
Wales, Iso-Britannia
Janne Niska

| Janne Petteri Niska> Henkilötiedot |
| --- | --- |
Syntynyt: 10. maaliskuuta 1975
Kuollut: 27. helmikuuta 2014 (38 vuotta)
Muut tiedot
Yritys:  Janneniska
Asema:  hallituksen puheenjohtaja
Hallitusjäsenyydet:  Pekkaniska, hallituksen pj.
Janne Niska (10. maaliskuuta 1975 – 27. helmikuuta 2014) oli suomalainen yritysjohtaja. Hän oli Pekkaniska Oy:n hallituksen puheenjohtaja ja omistaja. Lisäksi hän oli Janneniska Oy:n ja JN Windpower Servicesin perustaja, hallituksen puheenjohtaja ja omistaja. Janne Niska oli Pekkaniska Oy:n perustajan Pekka Niskan poika. Hänen menehdyttyään 38-vuotiaana omaisuuden perivät testamentin perusteella yhdeksän työtoveria.
Iso Kantojärvi

| Iso Kantojärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Ylöjärvi
Koordinaatit:  61°53′36″N, 23°50′54″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Paloveden alue (35.32)
Laskuoja:  oja Hammonjärveen 
Järvinumero:  35.321.1.010
Mittaustietoja
Pinnankorkeus:  141,9 m  
Rantaviiva:  1,067 km  
Pinta-ala:  4,337 ha  
Saaria:  ei saaria 
 fiIso Kantojärvi 
Iso Kantojärvi  on Pirkanmaalla Ylöjärvellä Karjulan kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 4,3 hehtaaria ja se on 450 metriä pitkä ja 150 metriä leveä. Järvellä ei ole kartan mukaan saaria. Sen rantaviivan pituus on 1,1 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Paloveden alueella (35.32), jonka Paloveden lähialueeseen (35.321) se kuuluu. Järven vedenpinnan korkeus on 141,9 metriä mpy.
Jesse Virtanen (koripalloilija)

| Jesse Virtanen> Henkilötiedot |
| --- | --- |
Koko nimi:  Jesse Virtanen
Syntynyt: 4. helmikuuta 1995 (ikä 29)
Kansalaisuus:   Suomi
Koripalloilija
Pelipaikka:  Heittävä takamies
Pituus:  188 cm
Paino:  81 kg
Nyk. joukkue:   Salon Vilpas
Sarja:  Korisliiga
Pelaajaura
Seurajoukkueet
2012− 2013−2014:   Salon Vilpas → PeU Basket
Jesse Virtanen (s. 4. helmikuuta 1995) on suomalainen koripalloilija.
Pelaajaura

Salon Vilppaan kasvatti Virtanen teki ensiesiintymisensä miesten pääsarjatasolla kasvattajaseurassan kaudella 2012–2013, kun hän 6. lokakuuta 2012 pääsi kentälle 28 sekunniksi Korikobria vastaan. Ensimmäiset pääsarjapisteensä Virtanen teki samana vuonna 3. marraskuuta onnistuttuaan kolmen pisteen heitossa Kouvoja vastaan. Hän pelasi saman kauden aikana vielä yhdessä ottelussa, jossa otti yhden levypallon. Kaudella 2013–2014 Virtanen esiintyi Vilppaan edustusjoukkueessa 12 ottelussa noin kolme ja puoli minuuttia ottelua kohden. Hän teki otteluissaan keskimäärin 1,2 pistettä, otti 0,3 levypalloa ja antoi 0,3 syöttöä per ottelu. Vilppaan lisäksi Virtanen pelasi kauden aikana I divisioona B:ssä PeU Basketin joukkueessa 8,5 pisteen, 1,5 levypallon ja 0,6 syötön ottelukohtaisilla keskiarvoilla. Virtanen jatkaa Vilppaassa myös kaudella 2014–2015.
Jaromír Weinberger

Jaromír Weinberger vuonna 1933.
Jaromír Weinberger (8. tammikuuta 1896 Praha – 8. elokuuta 1967 St. Petersburg, Florida) oli tšekkiläissyntyinen, yhdysvaltalaistunut säveltäjä.
Elämä > Elämä ja ura Euroopassa

Weinberger syntyi kaksossiskonsa Boženan kanssa tšekkiläiseen juutalaisperheeseen, vaikka hänen sukunimensä saksankielisyys johti usein väärinkäsityksiin. Hän opiskeli Vítězslav Novákin johdolla sävellystä ja Karel Hoffmeisterin johdolla pianonsoittoa Prahan konservatoriossa. Valmistuttuaan Weinberger lähti Leipzigiin opiskellakseen Max Regerin johdolla, mutta tämä kuoli vain kuukausia myöhemmin.
Weinberger välttyi asepalvelukselta ensimmäisessä maailmansodassa. Hän sävelsi näyttämömusiikkia Prahassa esitettäväksi. Vuonna 1922 hän lähti ensimmäisen kerran Yhdysvaltoihin opettaakseen sävellystä Ithacassa, mutta ei ollut tyytyväinen elämäänsä maassa, joten palasi vuoden kuluttua Eurooppaan. Hän työskenteli lyhyesti teatterissa Bratislavassa ja musiikkikoulussa Chebissä. Tämän jälkeen hän kuitenkin päätti ryhtyä vapaaksi säveltäjäksi, jona hän aloitti yhteistyön libretisti Miloš Karešin kanssa. Lopputuloksena oli ooppera Švanda dudák, jonka kantaesitys Prahassa otettiin huhtikuussa 1927 hyvin vastaan. Max Brodin saksaksi kääntämänä ooppera esitettiin ensimmäistä kertaa Breslaussa vuonna 1928. Teoksen saksankielinen nimi on Schwanda, der Dudelsackpfeifer, jolla teoksesta tuli menestys Lontoossa ja New Yorkissa saakka.
Weinberger saavutti suosiota myös teoksellaan Vánoce uruille ja suurelle orkesterille (1929). Seuraavan oopperan (Milovaný hlas) kantaesityksen johti Hans Knappertsbusch Münchenissä vuonna 1931. Tammikuussa 1933 alettiin Berliinissä esittää operettia Frühlingsstürme, jonka esittäjistöön kuuluivat Jarmila Novotná ja Richard Tauber. Juuri tämän jälkeen kuitenkin perustettiin Natsi-Saksa, jossa teosta ei enää ollut luvallista esittää; säveltäjän lisäksi myös muiden muassa libretisti Gustav Beer ja laulaja Richard Tauber olivat juutalaisia. Tšekkoslovakiassa teos kuitenkin sai yhä esityksiä, yhden jopa toisen maailmansodan jälkeen. Teos on sittemmin kadonnut. Hän jatkoi operetin ja oopperan säveltämistä asuessaan Itävallassa, kunnes Itävalta liitettiin Saksaan.
Elämä > Vaiheet Yhdysvalloissa

Demokratian aika päättyi myös Weinbergerin alkuperäisessä kotimaassa vuonna 1938, joten hän joutui muuttamaan vaimonsa kanssa itselleen epämieluisaan Yhdysvaltoihin. Pariskunta oli saanut kutsun ja viisumin Yhdysvaltoihin ensimmäisen oopperansa polkan ja fuugan balettiversiona esittämistä varten. Säveltäjän viimeinen suuri menestys oli hänen Under the Spreading Chestnut Tree -melodiasta tekemiensä muunnelmien ja fuugan kantaesitys, jonka pitivät John Barbirollin johtamat New Yorkin filharmonikot Carnegie Hallissa.
Weinberger sai vuonna 1948 vaimonsa kanssa Yhdysvaltain kansalaisuuden, mutta taloudellinen tilanne ei mahdollistanut maassa enää aiemman kaltaista menestyksekästä uraa. Weinberger sai myös tietää äitinsä ja neljä vuotta vanhemman Beda-siskonsa joutuneen natsien murhaamiksi. Hän alkoi kärsiä masennuksesta, eristäytyä ja lopetti sittemmin säveltämisen. Hän teki 71-vuotiaana itsemurhan ottamalla yliannostuksen lääkkeitä. Vaimo kuoli vuoden kuluttua 65-vuotiaana. Weinbergerin serkun poika oli aktiivinen muusikko Israelissa, ja pariskunta sai hautapaikan Kibbutz Gezeristä Tel Avivin ja Jerusalemin välistä.
Aiheesta muualla

IMSLP: Jaromír Weinberger: nuotteja
Javorivin piiri

| Javorivin piiri Яворівський район |
| --- | --- |
 Piirin sijainti Lvivin alueen kartalla
 Lippu:  Vaakuna
 Koordinaatit: 49.9464°N, 23.3876°E 
Valtio:  Ukraina
Alue:  Lvivin alue
Hallinto:  
 – hallinnollinen keskus:  Javoriv (12 888 as., 2021)
Pinta-ala  ():  2 373,2 km²
Väkiluku (2021, arvio):  179 219
 
Verkkosivu
Javorivin piiri (ukr. Яворівський район, Javorivskyi raion) on hallinnollinen piiri Ukrainan länsiosassa Lvivin alueella. Piirin naapureina ovat Lvivin piiri idässä, Sambirin piiri etelässä ja Puola lännessä.  Piirin hallinnollinen keskus on Javoriv (12 888 as., 2021).
Javorivin piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Lvivin alueen piirien lukumäärän seitsemään. Aiempaa laajemman Javorivin piirin pinta-alaksi tuli 2 373,2 neliökilometriä.
Ukrainan tilastokeskus arvioi Javorivin piirin väkiluvuksi 179 219 (1.1.2021). Piiri on väestöltään maaseutuvoittoinen. Kaupunkilaisiksi luokiteltiin 42,1 prosenttia piirin asukkaista (75 457 as.), eli neljän kaupungin (Javoriv, Mostyska, Novojavorivsk ja Sudova Vyšnja) ja neljän kaupunkityyppisen taajaman väestö. Piirin laajenemisen (7/2020) seurauksena uusi piiri on selvästi aiempaa samannimistä piiriä väkirikkaampi (125 579 as., 2017).
Javorivin piiri ennen heinäkuun 2020 alueuudistusta.
Javorivin kaupungintalo.
Javorivin keskustaa.
Pietarin ja Paavalin kirkko Javorivissa.
Tienäkymä Mostyskan keskustaan.
Dubrovytsjan kylänraittia.
Pyhän Yrjön kirkko Novojavorivskissa.
Sudova Vyšnjan rautatieasema.
Sudova Vyšnjan kaupungintalo.
Aiheesta muualla

Kuvia tai muita tiedostoja aiheesta Javorivin piiri Wikimedia Commonsissa